מריה בקלובה

מריה ואלצ'בה בקלובה (בבולגרית: Мария Бакалова. היגוי: mɐˈrijɐ bɐˈkaɫovɐ; נולדה ב-4 ביוני 1996) היא שחקנית קולנוע בולגריה, אשר התפרסמה בזכות תפקידה בתור טוטר סגדייב בסרט "בוראט 2" משנת 2020; על הופעתה בסרט, היא קיבלה מועמדות לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א לשחקנית הטובה ביותר בתפקיד משנה. בקלובה נולדה בבורגס, בולגריה, בתם היחידה של רומינה בקלובה ושל ואלצ'ו בקלוב. היא החלה בשיעורי שירה ובנגינה על חליל כשהייתה בת שש. היא למדה במגמת תיאטרון דרמטי בבית הספר הלאומי לאמנויות בעיר בורגס. לאחר מכן, היא עברה להתגורר בסופיה שם החלה לימודי קולנוע באקדמיה הלאומית לאמנויות התיאטרון והקולנוע, וסיימה את לימודיה בשנת 2019. בקלובה החלה את הקריירה שלה במשחק בסרטים בולגריים: בשנת 2018 שיחקה בסרט Transgression וב 2020 בסרט Last Call. התפקיד בזכותו פרצה הוא טוטר סגדייב, בסרט ההמשך לסרט "בוראט: רוצה לומד תרבות אמריקה בשביל נהדרת קזחסטן - בוראט 2 (סרט המשך לבוראט: העברת שוחד עצום לשלטון אמריקני לרווחת קזחסטן בעבר אומה מופלאה). בסרט בקלובה מגלמת את דמותה של טוטר, שהיא ביתו של הכתב הבדיוני הקזחי בוראט סגדייב. בקלובה נבחרה מבין יותר מ-600 שחקניות בעקבות אודישן שבו הפגינה יכולת אלתור מרשימה. המבקרים שיבחו את הופעתה של בקלובה בסרט, ומאט פאולר מ- IGN טען ש"הממצא הפנטסטי של הסרט, מריה בקלובה, שנותנת פייט לדמות של סשה ברון כהן, הוא הדבר שרוב האנשים ידברו עליו בעקבות הסרט הזה" . מבקר הקולנוע של לוס אנג'לס טיימס, ג'סטין צ'אנג, תיאר את הופעתה של בקלובה כ"מדהימה", והילל את הדרך בה היא מציגה את המסע שעוברת הדמות אותה היא מגלמת: "באנרגיה מטורפת ושכנוע נוגע ללב". החל מאוקטובר 2020, סשה ברון כהן מנסה לגרום לכך שבקלובה תהיה מועמדת לפרס האוסקר במסגרת טקס פרסי האוסקר ה-93 בשנת 2021. בשנת 2022 ישבה בקלובה בראש ועדה לבחירת הסרט הבולגרי שיועמד לפרס אוסקר לסרט הזר הטוב ביותר, בטקס פרסי אוסקר ה-95. מדיה וקבצים בנושא מריה בקלובה בוויקישיתוף מריה בקלובה במסד הנתונים IMDb מריה בקלובה, ברשת החברתית פייסבוק מריה בקלובה, ברשת החברתית אקס (טוויטר) מריה בקלובה, ברשת החברתית אינסטגרם מריה בקלובה, במסד הנתונים הקולנועיים IMDb (באנגלית) מריה בקלובה, באתר AllMovie (באנגלית) מריה בקלובה, באתר Rotten Tomatoes (באנגלית) מריה בקלובה, באתר Metacritic (באנגלית) מריה בקלובה, במסד הנתונים הקולנועיים KinoPoisk (ברוסית) מריה בקלובה, באתר סאונדקלאוד (באנגלית) Oré, Michella. "Who Plays Borat's Daughter?". Glamour. Rosen, Christopher. "Who Plays Borat's Daughter in Borat 2? Introducing Maria Bakalova". Vanity Fair. Chang, Justin (21 אוק' 2020). "Review: Sacha Baron Cohen takes on Trump and coronavirus in clever, scattershot 'Borat' sequel". LA Times. נבדק ב-21 אוק' 2020. {{cite web}}: (עזרה) Shoard, Catherine. "Rudy Giuliani faces questions after compromising scene in new Borat film". The Guardian. נבדק ב-22 באוקטובר 2020. {{cite web}}: (עזרה) מאת יעל שוב, בוראט נגד טראמפ: 0-1 לקומדיה, אבל מה זה בכלל משנה, באתר טיים אאוט, ‏2020-10-25 Fowler, Matt (22 באוקטובר 2020). "Borat Subsequent Moviefilm Review". IGN. נבדק ב-25 באוקטובר 2020. {{cite web}}: (עזרה) Saad, Nardine (23 באוקטובר 2020). "Meet Maria Bakalova, the 'Borat' star in that Giuliani scene". Los Angeles Times. נבדק ב-25 באוקטובר 2020. {{cite web}}: (עזרה) Periwal, Saahil Agnelo (2020-10-24). "'Oscar for Maria Bakalova': Twitter left in awe of Sacha Baron Cohen's Borat 2". www.sportskeeda.com (באנגלית אמריקאית). נבדק ב-2020-10-25. Goodfellow, Melanie (August 8, 2022). Oscars: ‘Borat 2’ Star Maria Bakalova To Chair Bulgaria’s Best International Film Selection Committee. Deadline Hollywood, retrieved August 8, 2022